Accra

Accra ye una ciudat de Ghana, capital d'o país, d'a rechión d'o Gran Accra y d'o districto d'Accra metropolitana. Se troba situata a o canto d'o Golfo de Guinea, en l'Oceano Atlantico.

A suya población en l'anyo 2012 yera de 2.291.352 habitants en una superficie de 185 km², con una densidat de población de 12.386 hab/km².

A ciudat tien o suyo orichen en fuertes militars construitos por os europeus (portugueses, suecos, neerlandeses, franceses, daneses y britanicos) ta o control d'a tracta d'esclavos dende os territorios d'o Golfo de Guinea enta America. En 1877 a ciudat substituyó a Cape Coast como a capital d'a colonia britanica d'a Costa d'Oro. Actualment, Accra ye a principal ciudat d'o país y ye a seu d'os organismos politicos y d'as principals interpresas de Ghana.

 Vinclos externos 

 Pachina web oficial municipal.

Categoría:Capitals d'Africa
Categoría:Localidaz de Ghana
Accra